เรื่องร้องเรียน (ถนน) วันที่ 2022-07-30 01:54:29 — แขวงลาดยาว เขตจตุจักร กรุงเทพมหานคร
ขอแจ้งเรื่องร้องเรียนเกี่ยวกับการทำถนน บริเวณด้านหลังคอนโดเซียล่า ศรีปทุม ค่ะ

- เนื่องจากหน่วยงานภาครัฐขอความร่วมมือให้ทางคอนโด งดใช้ทางเข้าออกประตูด้านหลังอาคาร เพื่อปรับปรุง/ขยายเลนถนน ซึ่งทางคอนโดฯได้ให้ความร่วมมือมาตั้งแต่ปี 2564 มาแล้ว 

เมื่อถนนมีการปรับปรุงจนเป็นรูปเป็นร่าง ปรากฎว่าระดับพื้นถนนสูงกว่าระดับพื้นที่คอนโดมาก (ตามรูป) 

ทั้งนี้ ทราบมาว่าทางคณะกรรมการ+นิติคอนโดเซียล่า ศรีปทุม ได้ติดต่อไปยังผู้รับเหมา+กทม. แล้ว เรื่องถนนที่สูงกว่าพื้นที่คอนโด และผู้พักอาศัยจะได้รับความเดือดร้อน แต่ทาง ผรม. แจ้งมาว่าไม่สามารถทำพื้นสโลป์ให้ได้ เนื่องจากเป็นเรื่องที่อาจเอื้อประโยชน์ต่อเอกชน?  นั่นหมายความว่าทางคอนโดต้องออกค่าใช้จ่ายในการปรับปรุงทางเข้าออกเองจริงหรือ? 

คำถามคือ การปรับปรุงพื้นที่ถนนดังกล่าว ทำให้ทางคอนโดได้รับความเดือดร้อน ไม่สามารถใช้งานได้ เนื่องจากพื้นถนนสูงกว่าพื้นที่คอนโด เหตุใดทางคอนโดต้องมาออกค่าใช้จ่ายในการปรับปรุงพื้นที่เอง นอกจากผู้พักอาศัยจะได้รับความเดือดร้อนจากการใช้ถนนหน้าบ้านตัวเองแล้วยังต้องเสียเงินให้กับถนนหน้าบ้านตัวเองอีก แบบนี้คิดว่าไม่ยุติธรรมเท่าไหร่นัก 

เราให้ความร่วมมือแล้ว แต่ผลลัพธ์ที่ได้กลับเป็นเราที่เดือดร้อน ยังไงรบกวนทางทีมงานช่วยเหลือพวกเราด้วยนะคะ ขอบคุณค่ะ